Alandica Shipping Academy

Alandica Shipping Academy (lyhennetty ASA) on koulutusorganisaatio, joka järjestää merenkulkualan koulutusta Ahvenanmaalla. Kokonaisuuteen sisältyy perus- ja kertauskursseja merenkulkijoille, sekä ammattikoulu- ja korkeakoulutason opintoja. Toiminnasta vastaavat yhteistyössä Ålands yrkesgymnasium, Högskolan på Åland ja Alandica Shipping Academy. ASA:lla on käytössään palokoulutuskenttä, harjoitussatama, harjoitusallas ja koululaiva M/S Michael Sars. ASA on kansainvälisen IASST-yhteisön jäsen. == Koulutus == Alandica Shipping Academy tarjoaa kursseja ja täydennyskoulutusta merenkulkijoille, sekä peruskoulutusta ammattikoulun ja ammattikorkeakoulun tasolla. === STCW-kurssit === Alandica Shipping Academys perus- ja täydennyskurssit ovat Suomen Traficomin ja Ruotsin Kuljetushallituksen (ruots. Transportstyrelsen) hyväksymiä. Kurssit vastaavat kansainvälisen STCW- sopimuksen vaatimuksia. Kurssit ovat: * Pelastuslautta- ja -venemieskurssi (eng. Survival Craft and Rescue Boats) STCW A-VI 2.1 * Merenkulkijan turvallisuuskoulutus (eng. Basic Safety Training) STCW A-VI/1 * Palokoulutus (engl. Advanced Fire Fighting) STCW A-VI/3 * Nopean valmiusveneen kuljettajakurssi (engl. Fast Rescue Boats) STCW A-VI/2.2 === Ammatilliset tutkinnot === Ålands yrkesgymnasiumin merenkulkuohjelmat sisältävät seuraavia koulutusohjelmia: * Korjaaja (merenkulkualalla) * Vahtiperämies * Vahtikonemestari * Laivasähköasentaja === Ammattikorkeakoulututkinnot === Högskolan på Ålandin ruotsinkieliset ammattikorkeakoulututkinnot ovat: * Insinööri (AMK) Elektroniikka (merenkulku) *Insinööri (AMK) Konetekniikka (merenkulku) *Merikapteeni (AMK) *Tradenomi (AMK) liiketalous (merenkulku) *Restonomi (AMK), matkailu- ja ravitsemisalan johtaminen == Tausta == Ahvenanmaan hallitus päätti syksyllä 2019 perustaa Alandica Shipping Academyn (ASA), jossa Ahvenanmaan kolme merenkulkualan koulutusyksiköt (Högskolan på Åland, Ålands yrkesgymnasium ja silloinen Ålands sjösäkerhetscentrum) tulevat työskentelemään yhdessä saavuttaakseen tehokkaampaa markkinointia ja asiakaslähtöisempää koulutusta (Ahvenanmaan laki 2003:17). === Ahvenanmaan merenkulkukoulutuksen virstaanpylväät === Merenkulkukoulutus sai alkuunsa Ahvenanmaalla 1854 ja on kehittynyt useamman vaiheen kautta nykyiseen muotoonsa. 1854 Ahvenanmaan merenkulkukoulutus sai alkuunsa Ahvenanmaan kansanopistossa (ruots. Ålands folkhögskola). 1868 Maarianhaminaan perustettiin merenkulkukoulu. Merenkulkukoulussa koulutettiin Pohjan- ja Itämeren merenkulkuun. 1874 Merikapteenien koulutus alkoi. 1935 Kouluun perustettiin konetekniikan osasto. 1938 Lars Sonckin suunnittelema rakennus Maarianhaminan merenkulkuopisto valmistui. 1944 Koulu muuttui oppikouluksi, Ålands Sjöfartsläroverk. 1997 Ålands Sjösäkerhetscentrum perustettiin kouluttamaan meriturvallisuutta. 2003 Oppikoulu Ålands Sjöfartsläroverk tuli osaksi Ahvenanmaan ammattikorkeakoulua (ruots. Högskolan på Åland). 2020 Alandica Shipping Academy perustettiin. Ålands Sjösäkerhetscentrumista tuli Alandica Shipping Academy, johon sisältyy myös merenkulkualan koulutus Ahvenanmaan ammattikorkeakoululla (ruots. Högskolan på Åland) ja Ahvenanmaan ammattikoululla (ruots. Ålands yrkesgymnasium). == Kuvia == Tiedosto:Entrance to Alandica Shipping Academy training pool, 2021.jpg|ASA:n sisäänkäynti Tiedosto:Högskolan på Åland entre.jpg|Högskolan på Åland Tiedosto:Neptunigatan 6, Mariehamn flygfoto.jpg|Merenkulkuopintojen rakennus, Ålands yrkesgymnasium Tiedosto:MS Michael Sars at Alandica Shipping Academy in the harbour area, 2021.jpg|M/S Michael Sars koulutusalus Tiedosto:STCW-course at Alandica Shipping Academy, Fast Rescue Boat.jpg|STCW-kurssi Fast Rescue Boats Tiedosto:Team building event, Alandica Shipping Academy training pool, 2021 01.jpg|Team Building-kurssi ASA:n harjoitusaltaalla Tiedosto:Fast Rescue Boats course at Alandica Shipping Academy harbour, 2021.jpg|STCW-kurssi Fast Rescue Boats ASA:n satamassa == Aiheesta muualla == * Alandica Shipping Academy == Lähteet == Luokka:Ahvenanmaan koulutus Luokka:Merenkulku